EkBass/fiwiki-20250220-pages-articles huggingface dataset:
Harry Merkel

Harry Merkel (10. tammikuuta 1918 – 11. helmikuuta 1995) oli saksalainen Formula 1 -kuljettaja. ==Formula 1== Merkel osallistui vuoden 1952 Saksan GP:hen jakaen autonsa Willi Krakaun kanssa. Hän ei saanut aikaa aika-ajoissa, joten hän karsiutui eikä päässyt starttaamaan kilpailuun. Hän osallistui myös sarjan ulkopuolisiin kilpailuihin. Vuosi Talli Valmistaja Moottori 1 2 3 4 5 6 7 8 Sija Pisteet Willi Krakau Willi Krakau BMW 328 Eigenbau BMW 328 2.0 L6 SUI 500 BEL FRA GBR GER DNS NED ITA - 0 ==Triviaa== Merkel kieltäytyi ostamasta Saksan GP:ssä ajamaansa autoa. Auton ostanut henkilö ajoi sillä kolarin heti ensimmäisellä kerralla. Merkel harrasti myös muita urheilulajeja kuin autourheilua, mm. kuulantyöntöä mestaruustasolla. ==Lähteet== Luokka:Saksalaiset Formula 1 -kuljettajat Luokka:Formula 1 -kuljettajat, jotka eivät koskaan osallistuneet lähtöön Luokka:Vuonna 1918 syntyneet Luokka:Vuonna 1995 kuolleet
Lunta

Lunta oli orimattilais-myrskyläläinen rockyhtye, joka julkaisi LP:n Pieninä palasina vuonna 1987. Yhtyeen alkuperäisessä kokoonpanossa soittivat rumpali "Pantse" Dahlsten, kitaristi Mikki Boo, kitaristi Matti Luhtala sekä laulaja/kitaristi Sakke Korhonen. Ensilevyn jälkeen rumpaliksi vaihtui Pietu Suni ja bassoa kiinnitettiin soittamaan Jesu Hämäläinen. Yhtye hajosi vuonna 1988. ==Diskografia== Pieninä palasina Lighthouse LHLP 106, kesto 40 min 5 sFono.fi #Hoplaa! #Aavikon yökerho #Isänmaa #Kovat kädet #Lunta #Kokenut neitsyt #Suomalainen mies #Penelope #Bahat haba #Tila == Lähteet == Luokka:Suomalaiset rockyhtyeet
Maatuminen

Maatuminen tarkoittaa maan eloperäisessä kerroksessa ainesta muuttavia biologisia, kemiallisia ja fysikaalisia tekijöitä.Geologinen sanakirja Hajoamisen aiheuttavat maassa elävät mikrobit ja sienet, jotka hajottavat aineen rakenteen ja synnyttävät siitä humusta. Järvissä ja muissa vesistöissä orgaanista ainesta joko laskeutuu vedestä pohjalle tai syntyy pohjalla. Vesistöjen hajottajaeliöt elävät pohjalla. Maatumista käytetään hyväksi esimerkiksi komposteissa. Kompostissa maatuminen tapahtuu hyvin, jos komposti on ilmava ja raakakompostin joukkoon lisätään aika ajoin kompostikuiviketta tai kompostimultaa. Monet muovia tai metallia sisältävät roskat säilyvät maatumattomina luonnossa satoja vuosia ja lasi ei maadu koskaan. Tämä tekee luontoon heitetyistä roskista ympäristöongelman. ==Lähteet== Luokka:Ekologia
Robin Montgomerie-Charrington

Robin ”Monty” Montgomerie-Charrington (oik. Robert Victor Campbell Montgomerie; 23. kesäkuuta 1915 Mayfair, Lontoo – 3. huhtikuuta 2007 Moreton- in-Marsh, Gloucestershire) oli brittiläinen Formula 1 -kuljettaja. Hän osallistui vuoden 1952 Belgian GP:hen Aston Butterworth -autolla. Hän keskeytti kilpailussa polttoainevikaan eikä saavuttanut pisteitä. Aika-ajoissa hän oli 15. Hän kilpaili myös 500-kuutioisten Formula 3 -luokassa. Vuoden 1952 lopussa hän muutti Yhdysvaltoihin, jossa vietti eläkepäiviänsä. ==Lähteet== == Aiheesta muualla == *Robin Montgomerie-Charrington (StatsF1.com) Luokka:Brittiläiset Formula 1 -kuljettajat Luokka:Vuonna 1915 syntyneet Luokka:Vuonna 2007 kuolleet
Ed Miliband

Edward Samuel ”Ed” Miliband (s. 24. joulukuuta 1969 Lontoo, Yhdistynyt kuningaskunta) on brittiläinen työväenpuoluetta edustava poliitikko ja puolueen entinen puheenjohtaja, jona hän toimi syyskuusta 2010 syyskuuhun 2015. Hän seurasi tehtävässä Gordon Brownia. Milibandin jälkeen työväenpuolueen puheenjohtajaksi valittiin Jeremy Corbyn. Miliband voitti puheenjohtajavaalissa keskustalaisemman isoveljensä Davidin niukasti ammattiliittojen tuen ansiosta.Pelkkä nuoruus ei riitä Labour-johtajan valtiksi , HS.fi 28.9.2010 Hän teki heti irtioton Tony Blairista julistamalla ”New Labourin” kuuluvan menneisyyteen ja tuomitsemalla yliopistojen lukukausimaksut. Miliband on toiminut Yhdistyneen kuningaskunnan alahuoneen jäsenenä vuodesta 2005 Doncaster Northin vaalipiiristä, ja oli vuosina 2008–2010 Gordon Brownin hallituksen energia- ja ilmastonmuutosministeri. Ennen siirtymistään 3. lokakuuta 2008 toimintansa aloittaneen energia- ja ilmastonmuutosministeriön johtoon hän toimi vuodesta 2007 kabinettiministerinä Brownin hallituksessa ja Lancasterin herttuakunnan kanslerina. Miliband valittiin puolueensa puheenjohtajaksi 25. syyskuuta 2010. Hän voitti puheenjohtajavaalin viimeisellä kierroksella veljensä prosentein 50,65–49,35. Milibandin vanhemmat ovat holokaustia paenneita puolanjuutalaisia. Äiti oli kotoisin Puolasta, ja isäkin – marxismin teoreetikko Ralph Miliband – oli puolanjuutalaista syntyperää, mutta syntynyt Belgiassa. Edward Milibandin veli David Miliband on Britannian entinen ulkoministeri. == Lähteet == ==Aiheesta muualla== * Milibandin kotisivu Luokka:Yhdistyneen kuningaskunnan työväenpuolueen puheenjohtajat Luokka:Yhdistyneen kuningaskunnan alahuoneen jäsenet Luokka:Yhdistyneen kuningaskunnan ministerit Luokka:Vuonna 1969 syntyneet Luokka:Elävät henkilöt
Mauritiuksentuulihaukka

Mauritiuksentuulihaukka (Falco punctatus) on Mauritiuksen kotoperäinen jalohaukka. == Koko ja ulkonäkö == Linnun pituus on 23–26 cm ja paino noin 110 g. Naaras on koirasta kookkaampi mutta höyhenpuvultaan ne ovat samanlaisia: päältä punertavan ruskeita mustin viiruin ja alapuolelta valkoisia tummin täplin. Sen siivet ovat suhteellisen lyhyet ja pyrstö pitkä. == Esiintyminen == Laji on kotoperäinen Mauritiuksen saarella. Se oli aikaisemmin yleinen, mutta 1970-luvulla se oli vähällä kuolla sukupuuttoon. Jäljellä oli enää kuusi yksilöä, joista kaksi eli vankeudessa, ja se oli maailman uhanalaisin petolintu. Maailmanlaajuisen suojelukampanjan ansiosta laji pystyttiin pelastamaan ja sen kanta on nykyisin noin 800 aikuista yksilöä. Kannan romahduksen syitä olivat luonnonmetsien lähes täydellinen hävittäminen (vain 3 % metsien pinta-alasta on enää luonnonmetsää), DDT:n ja muiden maatalouskemikaalien aiheuttamat myrkytykset, sekä rottien, kissojen ja muiden vieraiden petojen tuonti saarelle. == Elinympäristö == Lajin alkuperäinen elinympäristö oli luonnontilainen, ikivihreä subtrooppinen metsä. Nykyinen kanta on joustavampi ja elää myös ihmisen muokkaamassa ympäristössä. == Lisääntyminen == Pesä on kallion ulkonemalla tai jyrkänteellä, nykyisin usein pöntössä. Naaras munii marras-joulukuussa neljä tai viisi munaa. == Ravinto == Ruokavalio koostuu pääasiassa liskoista, erityisesti Phelsuma-suvun gekoista, sekä myös hyönteisistä ja linnuista. == Lähteet == * Arkive === Viitteet === Luokka:Jalohaukat Luokka:Uhanalaiset linnut
Hammashaukat

Hammashaukat (Harpagus) on haukkojen heimoon kuuluva päiväpetolintusuku. Hammashaukkojen sukuun kuuluu BirdLifen mukaan kaksi lajia. == Hammashaukkoihin kuuluvia lajeja == * Hammashaukka (Harpagus bidentatus) * Vaaleahammashaukka (Harpagus diodon) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Harpagus Luokka:Haukat
Sling Blade

Sling Blade on vuonna 1996 ensi-iltansa saanut draamaelokuva. Elokuvan on ohjannut ja käsikirjoittanut Billy Bob Thornton ja hän näyttelee itse myös pääosaa. Elokuva sai ensi-iltansa Suomessa 26. marraskuuta 1997. == Juonesta == Elokuva kertoo Karlista, joka vapautuu aikuisena hoitolaitoksesta. Karl joutui laitokseen murhattuaan 12-vuotiaana äitinsä ja tämän rakastajan. Karl vapautuu laitoksesta ja palaa kotikaupunkiinsa, jossa hän ystävystyy Frank- pojan kanssa. Frankin äiti kutsuu Karlin heidän kotiinsa asumaan. == Palkinnot ja tunnustukset == Elokuva sai Oscarin parhaasta käsikirjoituksesta. Thornton sai myös parhaan miespääosan Oscar-ehdokkuuden, sekä lisäksi muita palkintoja, kuten CFCA Award, Chlotrudis Award, Edgar, KCFCC Award, Golden Satellite Award, NBR Award, Independent Spirit Award. == Näyttelijät == Luokka:Vuoden 1996 yhdysvaltalaiset elokuvat Luokka:Yhdysvaltalaiset draamaelokuvat Luokka:Parhaan sovitetun käsikirjoituksen Oscar-palkinnon saaneet elokuvat
Flash (televisiosarja)

Flash () on Danny Bilsonin ja Paul De Meon luoma, sekä Warner Bros. Televisionin tuottama 22-osainen televisiosarja, joka perustuu DC Comicsin sarjakuvahahmoon Salamaan. Pilottijakson ensiesitys oli 20. syyskuuta 1990, minkä jälkeen sarjaa esitettiin aina vuoteen 1991. Suomessa sarjaa esitettiin PTV:llä ensi kerran 7. syyskuuta 1992."The Flash" (1990) IMDb Viitattu 22.4.2023 ==Juoni== Sarjan pilottijakso esitteli Salaman syntytarinan, jossa Central Cityn poliisiaseman rikostutkijan Barry Allenin laboratorioon iskee salama. Isku lennättää hänet päin kemikaaleja täynnä olevaa hyllykköä, ja hänen sähköistynyt kehonsa joutuu kosketuksiin pulloista levinneiden kemikaalien kanssa. Allen huomaa tilansa muuttuneen ja menee selvittämään tapahtumaa STAR-laboratorion tutkijan Tina McGeen luokse. He huomaavat Allenin kehon kokeneen aineenvaihduntamuutoksen, jonka myötä hän kykenee liikkumaan yli-inhimillisen nopeasti. Barry Allen pyytää McGeetä muokkaamaan STAR- laboratorion punaista syvänmeren sukellusasun prototyyppiä, jotta se kestäisi voimakasta painetta. Asun valmistuttua Allenista tulee supersankari nimeltä Salama. Aluksi hän päättää kostaa moottoripyöräpoliisina toimineen veljensä Jayn murhan. ==Näyttelijät== ==Tuotanto== Alun perin sarjaa esittänyt kanava CBS halusi Jack Colemanin esittämään Salamaa, mutta näyttelijä ei suostunut pitämään hahmon asua yllään.Heroes’ HRG: Almost the Flash Speed Force. 1.10.2008. Viitattu 28.7.2009. Sarjan luojien Bilsonin ja De Meon ensimmäisenä vaihtoehtona oli puolestaan Richard Burgi, kunnes he päätyivät palkkaamaan John Wesley Shippin. Salaman asun suunnitteli ja loi Robert Short. ==Videopelit== THQ julkaisi sarjan pohjalta Game Boylle samannimisen videopelin vuonna 1991. Pelin päävastuksena toimi Trickster, jota täytyi estää räjäyttämästä kaupunkia. Pelissä on yhteensä 13 tasoa.The Flash MobyGames Viitattu 29.7.2009 Vuonna on 1993 on julkaistu myös toinen samanniminen videopeli Sega Master Systemille, jonka on kehittänyt Probe. ==Lähteet== Luokka:1990-luvun yhdysvaltalaiset scifi-sarjat Luokka:DC-universumiin perustuvat televisiosarjat Luokka:CBS:n televisio-ohjelmat
Seychellientuulihaukka

Seychellientuulihaukka (Falco araeus, myös Falco araea) on Seychelleillä esiintyvä pienikokoinen, uhanalainen jalohaukka. == Koko ja ulkonäkö == Linnun pituus on 15–23 senttimetriä ja paino 73–87 grammaa. Naaras on koirasta kookkaampi. Se on pienin tuulihaukoista, vain kottaraisen kokoinen. Selkäpuoli on tiilenpunainen mustin viiruin ja mahapuoli vaalean punertava. Pää on harmaa, koivet ja nokka keltaiset. Naaras on hieman hailakamman värinen kuin koiras. == Esiintyminen == Seychellientuulihaukka on kotoperäinen Seychellien saariryhmässä Intian valtamerellä. Pääkaupunki Mahén tienoilla asuu noin 370 paria ja sen lähisaarilla 10–15 paria. Praslinin saarella elää neljä paria. Laji oli aikaisemmin yleinen, mutta erinäisten ihmistoimien takia sen kanta on nykyään vaarantunut. == Elinympäristö == Lajin alkuperäinen elinympäristö oli luonnontilainen ikivihreä ylänkömetsä. Nykyisin se pesii myös kookospalmuviljelmillä, hoitometsissä ja urbaaneilla avomailla. == Lisääntyminen == Lajin pesintä ajoittuu elo-lokakuulle. Pesä on kallionjyrkänteellä, puunkolossa tai rakennuksessa. Naaras munii kaksi tai kolme munaa, joita haudotaan noin 30 päivää. Poikaset jättävät pesän lentokykyisinä noin 38 päivän ikäisinä. == Ravinto == Seychellientuulihaukan pääravintoa ovat liskot mutta myös hyönteiset, pikkulinnut ja pikkujyrsijät. == Lähteet == * Arkive === Viitteet === Luokka:Jalohaukat Luokka:Uhanalaiset linnut
Terveet Kädet (albumi)

Terveet Kädet on samannimisen yhtyeen vuonna 1983 ilmestynyt mini-LP. Rock-O- Rama Records julkaisi levyn samana vuonna Saksassa nimellä Halloween. Albumin materiaalista osa on ennen julkaisematonta ja osa uudelleen nauhoitettuja versioita vanhoista kappaleista. Albumin julkaisi alun perin Propaganda records 12" vinyylinä. Kappaleet julkaistiin CD-muodossa vuonna 1999 kokoelmalevyllä Ääretön propaganda. Albumi on tunnettuja suomalaisia hardcore punk-julkaisuja. == Kappaleet == Sävellykset Tiimo Viik, sanoitukset Läjä Äijälä (ellei toisin mainita). Sovitukset Terveet Kädet. ;A-puoli # # # # # # # # ;B-puoli # * # # # # # # # == Kokoonpano == * Läjä – laulu * Tiimo – kitara * Piäsky – basso * Walde – rummut Luokka:Terveiden Käsien albumit Luokka:Vuoden 1983 albumit
Digoin

Digoin on kunta Saône-et-Loiren departementissa Burgundin hallintoalueella Ranskassa. Kunta kuuluu Charollesin arrondissementtiin ja Digoinin kantoniin. Kunnassa oli 8 527 asukasta vuoden 2006 väestönlaskennassa. Pinta-alaa Digoinilla on 34,72 neliökilometriä. Kunnan asukkaita kutsutaan ranskaksi nimellä Digoinais, Digoinaises. Kunnasta on matkaa La Motte-Saint-Jeaniin 1,9 kilometriä, Molinetiin 3,9 km, Chassenardiin 4,8 km, Vitry-en-Charollaisiin 6,7 km, Rigny-sur-Arrouxiin 6,7 km, Varenne-Saint-Germainiin 6,8 km ja Les Guerreauxiin 7,3 km. Ranskan pääkaupunkiin Pariisiin on matkaa 292 kilometriä. Digoinin ystävyyskaupunki on Saksassa sijaitseva Gerolstein. == Väkiluvun kehitys == Digoinin väkiluvun kehitys vuodesta 1968 vuoteen 2006: Vuosi Väkiluku 1968 10 050 1975 11 093 1982 11 008 1990 10 032 1999 8 947 2006 8 527 == Tunnettuja asukkaita == *Alain Robert, kiipeilijä, joka on tullut tunnetuksi kiipeilystään korkeissa kaupunkiympäristön rakennuksissa. == Lähteet == == Aiheesta muualla == * Kunta INSEEssä * Kunnan kotisivut Luokka:Saône-et-Loiren kunnat
Cape Town Stadium

Cape Town Stadium on Etelä-Afrikan Kapkaupungissa oleva stadion. Se oli yksi Etelä-Afrikan jalkapallon MM-kisojen stadioneista. Rakennusvaiheessa se tunnettiin nimellä Green Point Stadium, jota käytettiin myös MM-kisojen aikana. Sen paikalla sijaitsi myös aikaisemmin Green Point Stadium -niminen stadion, joka purettiin vuonna 2007. Vanhalla stadionilla järjestettiin myös konsertteja.Capetown.gov.za == Lähteet == == Aiheesta muualla == Luokka:Etelä-Afrikan jalkapallostadionit Luokka:Kapkaupungin rakennukset ja rakennelmat Luokka:Kapkaupungin urheilu
Sundantuulihaukka

Sundantuulihaukka, aikaisemmalta nimeltään molukkientuulihaukka (Falco moluccensis) on aasialainen jalohaukka. == Levinneisyys ja elinympäristö == Sundantuulihaukat elävät Indonesiassa Wallacean saariryhmässä ja Itä- Timorissa. Lajista tunnetaan kaksi alalajia, moluccensis ja microbalia. Sen elinympäristön ala on 100 000–1 000 000 neliökilometriä ja maailman populaation koko on 10 000–100 000 yksilöä. Sundantuulihaukat elävät metsänreunoissa, harvapuustoisilla ruohomailla ja viljelysmailla, tienvarsilla ja kaupungeissa. == Lisääntyminen == Pesä on joskus palmunlatvassa tai rakennuksessa. == Ravinto == Ravinto koostuu pikkunisäkkäistä, linnuista, liskoista ja hyönteisistä. == Lähteet == * globalraptors.org === Viitteet === == Aiheesta muualla == * kestreling.com Luokka:Jalohaukat
Lappeenrannan Pallo-Toverit

Lappeenrannan Pallo-Toverit (LrPT) oli vuonna 1947 perustettu lappeenrantalainen urheiluseura, joka jatkoi Lappeenrannan Työväen Urheilijoiden palloilutoimintaa. Sen lajeihin kuuluivat ainakin jalka-, jää- ja pesäpallo. Jalkapallossa LrPT pelasi parhaimmillaan toiseksi korkeimmalla sarjatasolla Suomensarjassa vuonna 1956. Se oli ensimmäinen näin korkealle Palloliiton sarjoissa yltänyt lappeenrantalaisjoukkue, mutta putosi heti yhden kauden jälkeen sijoituttuaan itälohkon viimeiseksi. Jääpallossa LrPT saavutti A-nuorten Suomen-mestaruuden vuonna 1958 ja katkaisi näin kolme edellistä mestaruutta voittaneen paikallisvastustajan Veiterän mestaruusputken. Miesten mestaruussarjassa seuralla oli joukkue kausilla 1957 ja 1961. Pesäpallossa LrPT pelasi toiseksi korkeimmalla sarjatasolla Suomensarjassa neljä kautta vuosina 1951–1954. Joukkue kamppaili sijoituksista kaakkoislohkon keskikastissa ja luopui sarjapaikastaan kauden 1954 jälkeen. Seura poistettiin yhdistysrekisteristä vuonna 1991. == Lähteet == Luokka:Lappeenrantalaiset urheiluseurat Luokka:Suomalaiset jalkapalloseurat Luokka:Suomalaiset jääpalloseurat Luokka:Entiset pesäpalloseurat Luokka:Vuonna 1947 perustetut urheiluseurat
Australiantuulihaukka

Australiantuulihaukka (Falco cenchroides) on Oseaniassa tavattava jalohaukka. == Koko ja ulkonäkö == Linnun pituus on 31–36 cm ja paino keskimäärin 172 g. Se muistuttaa suuresti lähisukulaistaan tuulihaukkaa, jonka oseanialainen vastinlaji se on. == Esiintyminen == Australiantuulihaukka elää yleisenä koko Australian mantereella sekä mannerta ympäröivillä saarilla, Papua-Uusi- Guineassa ja osassa Indonesiaa. Sen elinympäristön ala on 1–10 miljoonaa neliökilometriä ja maailman populaation koko on 100 000–1 000 000 yksilöä. == Elinympäristö == Laji asuu harvapuustoisissa ja aukkoisissa metsissä ja avomailla, ja karttaa sulkeutuneita metsiä. == Lisääntyminen == Pesä on puunkolossa, rakennuksessa, luolassa tai muussa kolossa, tai jonkun muun lintulajin vanhassa pesässä. Naaras munii tavallisesti kolme tai neljä, joskus jopa seitsemän munaa. Naaras hoitaa pääosan haudonnasta ja koiras ruoan hankinnasta. Haudonta-aika on 26–28 päivää ja poikaset jättävät pesän 28–35 päivän ikäisinä. == Ravinto == Ruokalistalle kuuluvat pikkujyrsijät, linnut, matelijat ja hyönteiset. == Lähteet == * Birdsinbackyards === Viitteet === Luokka:Jalohaukat
Ginga Densetsu Weed Gengashū

Ginga Densetsu Weed Gengashū on Yoshihiro Takahashin tekemä Weed-aiheinen taidekirja. Siinä on 90 sivua ja 53 värikuvaa, juliste, 14-sivuinen Yoshihiro Takahashin haastattelu, hahmosuhdekartta, sekä profiilikuvat Weedistä, Jeromesta, Hirosta, G.B.:stä, Sasukesta, Melistä, Rocketista, Kenistä, Kagetorasta, Georgesta ja Kyōshirō Shiroganesta. Luokka:Mangasarjat
AC Vantaa

Airport City Vantaa eli AC Vantaa oli vuonna 1998 perustettu vantaalainen jalkapallo- ja futsalseura. AC Vantaan kotikenttänä oli ISS Stadion Myyrmäessä. AC Vantaa fuusioitui Team Vanpan kanssa vuonna 2013. Seuran edustusjoukkueen sarjataso oli vuodesta 2004 lähtien Kolmonen. Joukkue pelasi parhaimmillaan myös Ykkösessä kausilla 1999 ja 2001 sekä Kakkosessa kausilla 2000, 2002–2003 ja 2010. Edustusjoukkueen lisäksi seuralla oli kakkosjoukkue, ikämiesjoukkue, naisjoukkue ja yksi juniorijoukkue. ==Historia== Seura perustettiin alun perin vantaalaisten kasvattajajoukkueiden yhteiseksi edustusjoukkueeksi. AC Vantaata olivat perustamassa TiPS:n ja VJS:n edustukset sekä KoiPS, PK-50 ja IVU. AC Vantaan edustusjoukkue aloitti vuonna 1999 TiPS:n ansaitsemalla paikalla Ykkösessä. Ensimmäisen kauden jälkeen sarjataso vaihtui Kakkoseen ja joukkueen taustalle ehti syntyä sisäisiä ristiriitoja. Ensimmäisenä elinvuotenaan AC Vantaa kuitenkin saavutti seurahistoriansa suurimman saavutuksen, kun sen A-juniorit voittivat Suomen-mestaruuden. Edustusjoukkueen paluu ykköseen onnistui yhden Kakkosessa vietetyn kauden jälkeen. Visiitti jäi kuitenkin yhden kauden mittaiseksi ja seurasi uudelleen putoaminen Kakkoseen. Seppo Hautala vetäytyi toiminnasta kauden 2001 jälkeen. Kauden 2003 jälkeen seura putosi Kolmoseen. Tammikuussa 2004 vanha hallitus päätti lopettaa AC Vantaan toiminnan. Seuran jatkon päätti ottaa haltuunsa pitkien neuvottelujen jälkeen VJS:n vuoden 2003 Kolmosen joukkueen kokeneet pelaat. Mukaan jäi myös muutamia edellisen kauden AC Vantaan pelaajia. Samalla Seppo Hautala päätti lähteä mukaan muutaman vuoden hiljaiselon jälkeen rakentamaan uutta vantaalaista "futiskulttuuria". Pasi Kujala ja Saku Savolainen vastasivat valmennuksesta kausilla 2004-2010. Kaudesta 2011 alkaen pelaajavalmentajina ovat toimineet Wiljam Halli ja Marko Johansson. Kymmenen vuoden taipaleen kunniaksi seuran logo uudistui ja pelipaidoiksi tuli musta- valkoiset "shakkipaidat" kaudesta 2008 alkaen. AC Vantaa pelasi kauden 2009 läpi Kolmosessa ilman pistemenetyksiä saavuttaen maksimipistemäärän 66 ja nousten lohkovoittajana Kakkoseen. Kausi 2010 päättyi kolmanteentoista sijaan ja putoamiseen takaisin Kolmoseen. Kausi 2011 Kolmosessa päättyi lohkovoittoon ja kaksiosaisessa karsinnassa Kakkosen paikasta voittoon lappeenrantalaisesta PEPOsta vierasmaalisäännön perusteella. Näin ollen AC Vantaa palaa Kakkoseen yhden välivuoden jälkeen kaudeksi 2012. Seuran entiset aktiivit järjestävät Sykähdyttävin hetki -gaalaillan Itämerellä 7. lokakuuta 2022. Tapahtuman tarkoituksena oli kunnioittaa seuratyöhön osallistuneiden työpanosta ja muistella hetkiä yhteisen matkan varrelta. Samassa yhteydessä seura päivitti 10-vuotisjuhlajulkaisussa esitettyjä pelaaja-arvioita laajentaen ne urakohtaisiksi arvioiksi. Arviointiraadin puheenjohtajana ja ainoana jäsenenä toimi Pappa Nousiainen. == Lähteet == ==Aiheesta muualla== * AC Vantaan 10-vuotisjuhlajulkaisu (Arkistoitu versio) Luokka:Entiset suomalaiset jalkapalloseurat Luokka:Entiset vantaalaiset urheiluseurat Luokka:Vuonna 1998 perustetut urheiluseurat
Maripasoula

Maripasoula on kunta Ranskan Guayanan departementissa ja hallintoalueella Ranskassa Etelä-Amerikassa. Kunta kuuluu Saint-Laurent-du-Maronin arrondissementtiin ja Maripasoulan kantoniin. Kunnassa oli 7 568 asukasta vuoden 2009 väestönlaskennassa ja väestötiheys oli 0,4 as./km². Pinta-alaa Maripasoulalla on 18 360 neliökilometriä. Näin ollen Maripasoula on pinta- alaltaan Ranskan suurin kunta. Kunnan asukkaita kutsutaan ranskaksi nimillä Maripasouliens ja Maripasouliennes. Maripasoulasta on matkaa Papaichtoniin 23,7 kilometriä ja Ranskan pääkaupunkiin Pariisiin 7 315 kilometriä. == Väkiluvun kehitys == Maripasoulan väkiluvun kehitys vuodesta 1967 vuoteen 2009: Vuosi Väkiluku 1967 636 1974 884 1982 1 007 1990 1 748 1999 3 652 2008 6 556 2009 7 568 == Tunnettuja asukkaita == *Cyrille Regis (1958–2018), jalkapalloilija == Lähteet == == Aiheesta muualla == * Kunta INSEEssä * Kuvia Maripasoulasta Luokka:Ranskan Guayanan maantiede Luokka:Ranskan kunnat
Sergei Paramonov

Sergei Vladimirovitš Paramonov (; 25. kesäkuuta 1961 Moskova – 15. toukokuuta 1998 Moskova) oli neuvostoliittolainen lapsitähti. Hän oli solisti Neuvostoliiton Keskustelevision ja Yleisliittolaisen radion Suuressa lapsikuorossa vuodesta 1972 vuoteen 1975. 1970-luvulla Paramonov oli hyvin suosittu Neuvostoliitossa ja muissa itäblokin maissa. Suosionsa ja laulu- uransa ansiosta häntä on verrattu italialaiseen lapsitähteen Roberto Loretiin. Luokka:Neuvostoliittolaiset laulajat Luokka:Vuonna 1961 syntyneet Luokka:Vuonna 1998 kuolleet
Lazyboy

Lazyboy on Aqua-yhtyeen jäsenen, Søren Rastedin, aloittama musiikkiprojekti. Lazyboyn musiikkia on kutsuttu spoken wordiksi. Se tunnetaan Isossa- Britanniassa myös nimellä Lazy B. == Diskografia == ===Albumit=== * Lazyboy TV (2004) ===Singlet=== * "Underwear Goes Inside the Pants" (2004) * "Inhale Positivity" (2004) Luokka:Tanskalaiset yhtyeet
Twitches

Twitches on Disney Channel Original Moviesin luoma elokuva vuodelta 2005. Elokuva perustuu suosittuun T*Witches sarjaan. Elokuvan pääosissa toimivat siskokset Tia Mowry ja Tamera Mowry. Yhdysvalloissa elokuva keräsi ensi- iltanaan yli 5 miljoonaa katsojaa television ääreen. == Rooleissa == Luokka:Yhdysvaltalaiset fantasiaelokuvat Luokka:Yhdysvaltalaiset komediaelokuvat Luokka:Vuoden 2005 yhdysvaltalaiset elokuvat Luokka:Stuart Gillardin ohjaamat elokuvat Luokka:Disney Channelin elokuvat
Lilo & Stitch 2

Lilo & Stitch 2 on Disneyn vuonna 2005 valmistunut piirretty elokuva, joka kertoo pienestä, hieman yksinäisestä Havaijilla asuvasta tytöstä Lilosta, sekä tämän lemmikistä, Stitchistä. Oikeasti Stitch on sininen avaruusolio, laiton geenimutantti, joka esiintyy Maassa Lilon lemmikkikoirana. Elokuva on jatko- osa vuonna 2002 julkaistulle Lilo ja Stitch -elokuvalle. Lilo on ”Kuningas” Elviksen suuri fani joten näin ollen elokuvassa on myös paljon Elviksen musiikkia. == Suomenkieliset ääninäyttelijät == Listassa on vain osa elokuvan hahmoista. Sivurooleissa esiintyi muun muassa Juha Paananen, Markus Bäckman ja Tilda Kiianlehto. Suomenkielisen version ohjasi Markus Bäckman ja käänsi Tuija Kokko. == Lähteet == * Elokuvan lopputekstit Luokka:Vuoden 2005 yhdysvaltalaiset elokuvat Luokka:Disneyn animaatioelokuvat
Gordon Drillon

Gordon Arthur "Gordie" Drillon (23. lokakuuta 1914 − 22. syyskuuta 1986) oli kanadalainen Monctonissa New Brunswickissa syntynyt jääkiekkoilija. Hänen NHL- uransa kesti vain seitsemän kautta, mutta sinä aikana hän ehti kunnostautua yhdessä NHL-liigan maineikkaimmista hyökkäysketjuista, Toronto Maple Leafsin joukkueessa vuosien 1936 ja 1942 välillä. Lisäksi hän pelasi yhden kauden Montrealissa. == Saavutuksia ja palkintoja == * Lady Byng Memorial Trophy (1938) * Art Ross Trophy (1938) * NHL:n ykköstähdistössä (1938, 1939) * NHL:n kakkostähdistössä (1942) * Stanley Cup 1941–1942 * Hockey Hall of Fame 1975 ==Aiheesta muualla == * Luokka:Kanadalaiset jääkiekkoilijat Luokka:Lady Byng Memorial Trophy -voittajat Luokka:Vuonna 1914 syntyneet Luokka:Vuonna 1986 kuolleet Luokka:Hockey Hall of Fame
Suffeli

Suffeli on Fazerin vuonna 1966 julkaisema suklaapatukka, jossa on maitosuklaavohvelia ja toffeetäytettä. Suffeli-tuoteperheeseen kuuluu 21 gramman patukka, 180 gramman Suffeli Puffi Snacks -pussi, 140 gramman Suffeli Sweet & Salty -pussi ja vuodesta 2013 Suffeli Bites -keksejä. Saatavilla on aiemmin ollut myös 100 gramman Suffeli Snacks -suklaalevy ja banaaninmakuinen Suffeli Banana -patukka. == Lähteet == Luokka:Fazerin makeiset Luokka:Suklaapatukat
Joseph de Maistre

Joseph-Marie de Maistre [mɛstʁ] (1. huhtikuuta 1753 – 26. helmikuuta 1821) oli italialainen diplomaatti, myöhemmin ranskalainen lakimies, ranskankielinen diplomaatti, kirjailija ja filosofi. De Maistre tunnetaan yhtenä konservatismin ja sen autoritaarisen suuntauksen tärkeimmistä oppi-isistä. Hän edusti vastavalistusta ja kannatti monarkian ja katolisen kirkon aseman restauraatiota Ranskassa suuren vallankumouksen jäljiltä. Vaikka Maistren läheiset henkilökohtaiset ja henkiset siteensä olivat Ranskassa, hän pysyi synnyinmaassaan Sardinian kuningaskunnassa, jossa hän oli jäsenenä Savoiji- senaatissa 1787–1792, Venäjän suurlähetystössä 1803–1817 ja ministerinä valtion tuomioistuimessa Turinissa (nyk. Torino) vuosina 1817–1821. De Maistre palveli virkamiehenä Sardinian kuningaskunnassa ja oli korkeassa tuomarinvirassa vuoteen 1792, jolloin hän lähti ranskalaisten tieltä maanpakoon. Hän palasi 1796 isänmaahansa, oli 1803–1817 Sardinian lähettiläänä Pietarissa ja sen jälkeen kuninkaan kanslian päällikkönä Torinossa.Maistre. 1. Joseph Marie de, Tietosanakirja osa 5, palsta 1639, Tietosanakirja Osakeyhtiö 1913 Maistre on etupäässä tullut tunnetuksi 1700-luvun valistusfilosofiaa ja Ranskan vallankumousta vastaan suuntautuvasta kirjailijatyöstään. Muita terävämmin hän esitti vallankumouksen varjopuolia. Hänen ihanteenaan oli ennen kaikkea katolisen kirkon ja paavin ehdoton auktoriteetti, samalla kun kuuliaisuus oli hänen mielestään yhteiskunnallisista hyveistä tärkein. Maistre oli liioitteluistaan huolimatta aikansa etevimpiä poliittisia ajattelijoita ja Ranskan vallankumousta seuranneen taantumuksen huomattavimpia edustajia. Muiden teosten lisäksi on julkaistu myös hänen kirjeitään. ==Teokset (valikoima)== * Considérations sur la France (1796) * Essai sur le principe géné-rateur des constitutions politiques (1810) * Du pape (1819; pääteos), Soirées de Saint Peters-bourg (1821) * De l’église gallicane (1821) * Examen de la philosophie de Bacon (1836) * Oeuvres complètes, täydellinen kokoelma hänen teoksiaan, ilmestyi 1884–1887. == Lähteet == == Aiheesta muualla == Luokka:Katoliset filosofit Luokka:Ranskalaiset kirjailijat Luokka:Ranskalaiset filosofit Luokka:Ranskalaiset diplomaatit Luokka:Italialaiset kirjailijat Luokka:Italialaiset filosofit Luokka:Italialaiset diplomaatit Luokka:Vuonna 1753 syntyneet Luokka:Vuonna 1821 kuolleet
Näyttömuisti

Näyttömuisti on tietokoneen muistin osa, jossa säilytetään näytöllä näkyvä grafiikka, sekä tieto siitä, mikä näyttötila on kyseessä. Näyttötilasta, sekä näytönohjaimesta riippuu myös, miten data on tallennettu muistiin. Pikselien värit voidaan määritellä näyttötilasta riippuen muistin, tai tiettyjen näyttöporttien välityksellä. Tyypillisesti tietokoneen käyttöjärjestelmä ei anna käsitellä näyttömuistia suoraan, vaan järjestelmä huolehtii siitä. IBM PC -yhteensopivien tietokoneiden näyttömuisti alkaa segmentin 0xA000 osoitteesta 0x0. Myös näytönohjain voi sisältää näyttömuistia. Luokka:Näytönohjaimet
Pirkko Viitasalo

Pirkko Tuulikki Viitasalo (o.s. Väyrynen) (6. lokakuuta 1946 Simo – 29. kesäkuuta 2009 Lahti) oli suomalainen kuvanveistäjä, joka erikoistui mitaleihin. Viitasalo opiskeli 1969–1973 kultasepäksi Lahden kultaseppäkoulussa, ja hän opiskeli kuvanveistäjäksi Lahden taidekoulussa, josta hän valmistui 1977. Mitalitaiteen vuosikilpailuissa Viitasalo sai runsaasti palkintosijoja ja lunastuksia. Vuonna 2003 hän voitti kilpailun ehdotuksella Mieluummin rauha. Mitali palkittiin 2004 Lissabonin kansainvälisessä näyttelyssä kauneimpana valettuna mitalina. J. V. Snellmanin juhlavuoden mitalikilpailun hän voitti 2006, ja 2007 Mikael Agricolan juhlavuoden mitalikilpailun. Vuonna 2007 hänet kutsuttiin muovailemaan Itsenäisyyden 90-vuotisjuhlamitalia. Agricola-mitali luovutettiin vuonna 2008 paavi Benedictus XVI:lle Roomassa.Turun piispa antoi paaville Agricolan mitalin (Arkistoitu versio) Turun Sanomat. Mitalien rinnalla Viitasalo teki maalauksia, akvarelleja, muotokuvia ja veistoksia. Lisäksi hän suunnitteli korumalliston ja teki myös uniikkikoruja. Viitasalo oli vuodesta 1970 naimisissa arkkitehti Markku Viitasalon kanssa. == Teoksia == * Mikael Agricola-juhlavuoden mitali, 2007 * Maan äidit ja tyttäret, Suomen itsenäisyyden 90-vuotisjuhlamitali, 2007 * Salpausselän yhteiskoulun perustajat, reliefi, 2007 * Snellman-reliefi, Kokkolan Snellman-koti, 2006 * Snellman-reliefi, 2006 (sarja virastojen, yliopistojen ja kaupunkien käyttöön) * Idea Suomesta, J.V. Snellmanin juhlamitali, 2006 * Mieluummin rauha, 2003 (Fidem XXIX kaunein valettu mitali, 2004) * Aika kaikella, Suomen mitalitaiteen killan vuosimitali, 2001 * Pelastakaa lapset ry:n juhlamitali, 1997 * Ahneuden uhri, mitali, 1990 (Suomen Kansallismuseon kokoelmissa) * Vetoomus, Lahden kaupunginsairaalan reliefi, 1989 * Lahden seurakuntien 70-vuotismitali, 1986 * Tarinan pituus, Suomen mitalitaiteen killan vuosimitali, 1982 * Konstruktio 2000 (Himmeli), Pasilan virastokeskus, Itä- Pasila, 1982 (yhdessä Matti Koskelan ja Markku Viitasalon kanssa)Julkiset veistokset (Arkistoitu versio) Helsingin kaupungin taidemuseo. == Lähteet == * === Viitteet === Luokka:Suomalaiset kuvanveistäjät Luokka:Vuonna 1946 syntyneet Luokka:Vuonna 2009 kuolleet
Fokker S.14

Fokker S-14 Machtrainer oli hollantilainen suihkuharjoituskone, jonka Fokker kehitti Alankomaiden ilmavoimille 1940-luvun lopussa. Koneen ensilento tapahtui 19. toukokuuta 1951.http://www.letletlet- warplanes.com/2008/06/15/fokker-s-14-machtrainer/ LetLetLet Fokker S.14 Lentokone oli rinnakkainistuttava sotilaslentäjien jatkokoulutuskone. Sen laskeutumisnopeus oli saatu mm. ilmanottoaukon hyvällä suunnittelulla kohtuullisen pieneksi. Vain kaksi konetta tuhoutui noin vuosikymmenen kestäneessä koululentokäytössä. Koneet romutettiin lukuun ottamatta K-1-konetta, joka on museoitu Hollannissa, muttei esillä yleisölle. Hollannin ilmavoimat tilasi 20 konetta ja niiden lisäksi rakennettiin yksi prototyyppilentokone, K-1. Fairchild pyrki myymään konetta Yhdysvaltain ilmavoimille, mutta 1950-90-luvuille ominaiseen tapaan Yhdysvallat ei ostanut ulkomaista tuotetta. == Tekniset tiedot == ==Lähteet== ==Aiheesta muualla== *Fokker_S-14 Scramble.nl wikissä *Rolls Royce Derwent 8 kuva S.14 Luokka:Alankomaalaiset koulukoneet Luokka:1950-luvun koulukoneet
Karl Faulmann

Johann Christoph Karl FaulmannWeinmeister (24. kesäkuuta 1835 Halle (Saale) – 28. kesäkuuta 1894 Wien) oli pikakirjoittaja ja tietokirjailija. Hän vaikutti merkittävästi saksankielisten pikakirjoitusjärjestelmien kehitykseenMelin, s. 179 ja julkaisi useita tietokirjoja muun muassa kirjoitusjärjestelmistä ja pikakirjoituksesta.Johnen, s. 124 Karl Faulmann syntyi Hallessa vuonna 1835. Hän lopetti koulunkäynnin 13-vuotiaana ja meni latojaoppilaaksi kirjapainoon. Vuonna 1855 hän siirtyi latojaksi Wieniin, ja toimi myöhemmin myös pikakirjoituksen opettajana useissa kouluissa sekä vuodesta 1878 Wienin yliopiston pikakirjoituksen lehtorina. Faulmann pyrki 1860-luvulla uudistamaan Gabelsbergerin pikakirjoitusjärjestelmää, sekä sovittamaan yhteen Gabelsbergerin ja Stolzen järjestelmiä, mutta ei saavuttanut kummassakaan menestystä.Johnen, s. 125 Hän laati oman järjestelmänsä, josta julkaistiin oppikirja vuonna 1875 nimellä Lehrbuch der Fonografie.Johnen, s. 126 Järjestelmästä ei tullut kovin suosittua, mutta sen yhtenäinen vokaalienkuvaustapa lainattiin lähes sellaisenaan merkittäviin myöhempiin järjestelmiin: Schreyn järjestelmään, Stolze–Schreyhyn ja Saksan yhtenäisjärjestelmään. == Lähteet == * * *Weinmeister, Rudolf: Karl Faulmann. Teoksessa === Viitteet === == Aiheesta muualla == Luokka:Pikakirjoittajat Luokka:Vuonna 1835 syntyneet Luokka:Vuonna 1894 kuolleet
Tansanian evankelisluterilainen kirkko

Tansanian evankelisluterilainen kirkko (, ) on Tansanian valtion alueella toimiva luterilainen kirkko. Kirkko syntyi vuonna 1963, kun vuonna 1938 perustetusta Tanganjikan luterilaisten kirkkojen federaatiosta muodostettiin yhtenäinen luterilainen kirkko. Kirkon jäsenmäärä on Luterilaisen maailmanliiton tilaston mukaan 4,6 miljoonaa. Näin ollen se on maailman neljänneksi suurin luterilainen kirkko. Vuonna 2023 jäsenmäärä on 7,9 miljoonaa. Kirkon johtaja on johtava piispa, jonka alaisuudessa työskentelevät 20 hiippakunnan piispat. Vuonna 2009 johtavana piispana toimi Alex G. Malasusa. Nykyisenä (2023) johtavana piispana toimii Frederick Shoo. Kirkon pääpaikka on Arushassa. Kirkko julkaisee lehteä Uhuru na Amani (swahiliksi). Kirkon pääkieli on swahili. Myös paikallisia kieliä käytetään. Tansanian evankelisluterilainen kirkko on tehnyt lähetystyötä Keniassa ja Kongon tasavallassa, joihin on syntynyt itsenäinen luterilainen kirkko. Nykyisin kirkko työskentelee Malawissa, Mosambikissa ja Sambiassa yhdessä paikallisten kirkkojen kanssa. Tärkeä osa kirkon toimintaa on diakoniatyö yhteiskunnan köyhimpien parissa sekä erityisesti AIDS-työ. Afrikkalaisille kirkoille tyypilliseen tapaan Tansanian luterilaisella kirkolla on laajaa toimintaa koulutuksen ja terveydenhuollon alalla. Kirkko vastaa koulutuksesta eri koulutusasteilla aina yliopistoon asti. Kirkon Tumaini-yliopistolla on neljä kampusta: Makumira (Arusha), Kilimanjaro Medical College (Moshi), Dar es Salaam ja Mbeya. Koulutusalat ovat teologia, oikeustiede, viestintä, kauppatiede (management), terveydenhuolto, lääketiede, kielet (swahili, englanti, ranska) ja opettajankoulutus. Vuoteen 2013 saakka myös Iringan yliopisto kuului Tumainiin, mutta on nyt itsenäinen luterilaisen kirkon omistama yliopisto.University of Iringa, viitattu 2.2.2015. ==Ekumeeniset suhteet== Kirkko on jäsenenä Yleisafrikkalaisessa kirkkojen konferenssissa (), Tansanian kristillisessä neuvostossa () ja Luterilaisessa maailmanliitossa sekä Kirkkojen maailmanneuvostossa. Tansanian luterilainen kirkko toimii maassaan muslimien ja kristittyjen vuoropuhelun edistäjänä. Vuonna 2010 kirkko antoi tiedotteen, jonka mukaan se ei ota vastaan ulkomaisia työntekijöitä kirkoista, joilla on käytössään samaa sukupuolta olevien parisuhteen siunaus. Samoin kirkko ei myöskään ota vastaan taloudellista tukea edellä mainituilta kirkoilta . ==Lähteet== ==Aiheesta muualla== *Kirkon virallinen kotisivu Luokka:Evankelis-luterilaiset kirkot Luokka:Arusha Luokka:Kristinusko Tansaniassa
1900 (elokuva)

1900 (Novecento) on Bernardo Bertoluccin ohjaama italialainen eeppinen draamaelokuva, joka sai ensi-iltansa vuonna 1976. Nimekkään kansainvälisen näyttelijäjoukon tähdittämä teos on kuvattu Bertoluccin kotiseudulla Emiliassa ja se kertoo kahden miehen kohtaloiden kautta Italian poliittisista käänteistä 1900-luvun alkupuolella. Se esitettiin Cannesin elokuvajuhlilla 1976 kilpailusarjan ulkopuolella. The New York Timesin kriitikot valitsivat 1900:n vuonna 2004 yhdeksi kaikkien aikojen tuhannesta parhaasta elokuvasta maailmassa. == Juoni == Teos kuvaa Il Padronen perillisen (De Niro) ja maatyöläisen äpäräpojan (Depardieu) ystävyyttä, sen pohjimmaista mahdottomuutta ja paternalistisen maanomistuksen tuhoisia vaikutuksia. == Rooleissa == == Vastaanotto == Iltalehden Jyrki Laelman mukaan 1900 on ”Välillä visuaalisesti mahtavaa, välillä tyhjäkäyntiä – vuosikymmenien saatto tuo pakosta episodimaisuutta ja kiirettäkin.” Ilta-Sanomien Timo Malmin mielestä kyseessä on ”vavahduttava fresko” luokkataistelun ja fasismin vuosikymmenistä. == Lähteet == == Aiheesta muualla == * Interview with Bernardo Bertolucci about ”1900” . Luokka:Historialliset elokuvat Luokka:Bernardo Bertoluccin ohjaamat elokuvat Luokka:Vuoden 1976 italialaiset elokuvat
Ukkosmyrsky (sotaromaani)

Ukkosmyrsky on Lauri Vaalan kirjoittama sotaromaani. Romaani perustuu kirjoittajan omakohtaiseen kokemukseen talvi- ja jatkosodasta. Hän kuvaa kirjassaan talvisotaan lähtöä ja itse talvisotaa yksittäisen miehen näkökulmasta. Välirauhan aikaa hän kuvaa epävärmana työttömyyden vaivaamana aikana, johon hänen kuvauksensa mukaan helpotuksen toi uusi sotaan lähtö. Luokka:Vuoden 1943 kirjat Luokka:Suomalaiset sotaromaanit
Sonia Sotomayor

Sonia Sotomayor (s. 25. kesäkuuta 1954 New York City, New York) on yhdysvaltalainen juristi, joka on Yhdysvaltain korkeimman oikeuden tuomari. Presidentti Barack Obama nimesi hänet eläkkeelle jääneen David Souterin seuraajaksi 26. toukokuuta 2009. Ennen nimitystään Sotomayor toimi 17 vuotta liittovaltion tuomarina. Hän on oikeusistuimen kolmas naistuomari ja ensimmäinen latinotaustainen tuomari. == Tausta ja yksityiselämä == Sotomayor syntyy New Yorkin kaupungissa, Bronxin kaupunginosassa, jonne hänen vanhempansa olivat muuttaneet Puerto Ricosta. Isä kuoli Sonian ollessa vielä nuori, minkä johdosta hänen äitinsä joutui työskentelemään pitkää päivää. Sotomayor valmistui ensin Princetonin yliopistosta vuonna 1976 ja sitten Yalen yliopiston oikeustieteellisestä tiedekunnasta vuonna 1979. Hän työskenteli apulaispiirisyyttäjänä New Yorkissa ja sen jälkeen yksityisessä lakitoimistossa vuoteen 1992 asti. == Ura == Vuosina 1979–1984 Sotomayor toimi New Yorkin piirikunnan apulaisasianajaja. Tämän jälkeen hän erikoistui ulkomaankauppaan liittyviin kysymyksiin, kun hän siirtyi Pavia & Harcourt -nimisen organisaation palvelukseen. Vuonna 1991 presidentti George H. W. Bush nimitti Sotomayorin tuomariksi eteläisen New Yorkin aluetuomioistuimeen, jossa hän toimi kunnes presidentti Bill Clinton nimitti hänet Yhdysvaltain valitustuomioistuimen toisen tuomiopiirin tuomariksi vuonna 1997. Sotomayorin nimitys vaatii senaatin hyväksynnän, jonka kanssa republikaanienemmistöinen senaatti vitkutteli yli vuoden päivät, jan pääsi aloittamaan virassa vasta vuonna 1998. == Nimitys korkeimpaan oikeuteen == Presidentti Barack Obama nimitti Sotomayorin korkeimpaan oikeuteen keväällä 2009. Senaatin vahvistettua nimityksen äänin 68–31. Kyseessä oli Obaman ensimmäinen nimitys korkeimpaan oikeuteen. Sotomayor vannoi virkavalansa 8. elokuuta 2009. Valan otti vastaan korkeimman oikeuden puheenjohtaja John Roberts. == Lähteet == == Aiheesta muualla == Luokka:Yhdysvaltain korkeimman oikeuden tuomarit Luokka:Vuonna 1954 syntyneet Luokka:Elävät henkilöt
Jim Murphy

James ”Jim” Murphy (s. 23. elokuuta 1967 Glasgow, Skotlanti, Iso-Britannia) on brittiläinen Työväenpuolueen poliitikko ja parlamentin jäsen. Britannian pääministeri Gordon Brown nimitti hänet Skotlannin asioista vastaavaksi ministeriksi 3. lokakuuta 2008. == Nuoruus == Murphyn ollessa teini-ikäinen hänen perheensä muutti Kapkaupunkiin Etelä-Afrikkaan Skotlannin vaikean taloustilanteen johdosta. Takaisin Skotlantiin hän palasi vasta 18-vuotiaana. Murphy toimi opiskelijavuosinaan tarjoilijana rahoittaakseen opiskelunsa glasgowilaisessa Strathclyden yliopistossa, jossa hänet valittiin myös skotlantilaisen opiskelijaliiton (National Union of Students Scotland) puheenjohtajaksi. == Poliittinen ura == Murphy toimi Skotlannin kansallisen opiskelijaliiton puheenjohtajana vuosina 1992–1994. Vuonna 1994 hänet valittiin National Union of Students of the United Kingdom -opiskelijaliiton puheenjohtajaksi. Murphy toimi virassa vuoteen 1996 saakka. Murphy valittiin parlamentin jäseneksi ensimmäisen kerran vuonna 1997 Eastwoodin vaalipiiristä. Vuodesta 2000 vuoteen 2001 Murphy oli jäsenenä parlamentin alahuoneen tarkastusvaliokunnassa, jonka tärkeimpänä tehtävänä on valtion taloudenhoidon valvonta. Maaliskuussa 2001 Murphy nimitettiin nuoremmaksi ministeriksi Helen Liddelin alaisuuteen , joka toimi silloin Skotlannin asioista vastaavana ministerinä. Vuosien 2001 ja 2005 parlamenttivaaleissa Murhpy uusi paikkansa parlamentissa. Vuoden 2005 vaalien jälkeen Murphy toimi hallituksen kabinettiministerinä, jonka vastuualueeseen kuului esimerkiksi julkisten palveluiden uudistaminen. Kesäkuussa 2007 Murphy nimitettiin Britannian eurooppaministeriksi. Lokakuussa 2008 pääministeri Gordon Brown nimitti Murphyn Skotlannin asioiden ministeriksi ministerikierrätyksen yhteydessä. == Yksityiselämä == Murphyllä on Claire-niminen vaimo, joka on ammatiltaan opettaja. Parilla on kolme lasta, kaksi poikaa ja yksi tytär. Murphy on Celtic FC -jalkapalloseuran kannattaja. ==Lähteet== ==Aiheesta muualla== * Murphyn kotisivu Luokka:Yhdistyneen kuningaskunnan työväenpuolueen poliitikot Luokka:Yhdistyneen kuningaskunnan alahuoneen jäsenet Luokka:Yhdistyneen kuningaskunnan ministerit Luokka:Brittiläisten puolueiden puheenjohtajat Luokka:Vuonna 1967 syntyneet Luokka:Elävät henkilöt
Jalohaukat (suku)

Jalohaukat (Falco) on samannimiseen jalohaukkojen heimoon kuuluva lintusuku. Jalohaukkojen sukuun kuuluu BirdLifen mukaan 38 lajia. == Jalohaukkoihin kuuluvia lajeja == * Aavikkohaukka (Falco cherrug) * Afrikannuolihaukka (Falco cuvierii) * Amerikantuulihaukka (Falco sparverius) * Ampuhaukka (Falco columbarius) * Amurinhaukka (Falco amurensis) * Arabihaukka (Falco pelegrinoides) * Australiannuolihaukka (Falco longipennis) * Australiantuulihaukka (Falco cenchroides) * Erakkotuulihaukka (Falco dickinsoni) * Harmaatuulihaukka (Falco ardosiaceus) * Hopeajalohaukka (Falco hypoleucos) * Idännuolihaukka (Falco severus) * Intianjalohaukka (Falco jugger) * Isotuulihaukka (Falco alopex) * Keikarijalohaukka (Falco femoralis) * Keltapäähaukka (Falco biarmicus) * Madagaskarintuulihaukka (Falco newtoni) * Mauritiuksentuulihaukka (Falco punctatus) * Mustajalohaukka (Falco subniger) * Muuttohaukka (Falco peregrinus) * Nokihaukka (Falco concolor) * Nuolihaukka (Falco subbuteo) * Palmuhaukka (Falco chicquera) * Pikkujalohaukka (Falco rufigularis) * Pikkutuulihaukka (Falco naumanni) * Preeriahaukka (Falco mexicanus) * Punajalkahaukka (Falco vespertinus) * Punajalohaukka (Falco deiroleucus) * Raitatuulihaukka (Falco zoniventris) * Rotkojalohaukka (Falco fasciinucha) * Ruskojalohaukka (Falco berigora) * Savannituulihaukka (Falco rupicoloides) * Seychellientuulihaukka (Falco araeus) * Sundantuulihaukka (Falco moluccensis) * Tunturihaukka (Falco rusticolus) * Tuulihaukka (Falco tinnunculus) * Uudenseelanninhaukka (Falco novaeseelandiae) * Välimerenhaukka (Falco eleonorae) ==Lähteet== == Aiheesta muualla == *ITIS: Falco Luokka:Jalohaukat Luokka:Seulonnan keskeiset artikkelit kk:Сокол (Силистра облысы)
Camden

Camden (London Borough of Camden) on yksi Lontoon 32:sta kaupunkipiiristä. Se muodostettiin vuonna 1965 yhdistämällä Hampsteadin, Holbornin ja St Pancrasin kaupunginosat. Camdenin pinta-ala on 22 neliökilometriä, ja siellä asui vuonna 2017 noin ihmistä. Camden sijaitsee Lontoon Cityn luoteispuolella ja Westminsterin pohjoispuolella. Siellä sijaitsevat muun muassa British Museum ja British Library sekä suuri puistoalue, Regent’s Park, jossa on myös Lontoon eläintarha. Camdenissa on myös useita oppilaitoksia, esimerkiksi Lontoon yliopisto ja Anglia Ruskin University. == Lähteet == ==Aiheesta muualla== * Camdenin kaupunginosan sivusto * Camden TV * Camden-opas *
Sukuseurojen keskusliitto

Sukuseurojen keskusliitto ry (SSK) toimii suomalaisten sukuyhteisöjen yhdyselimenä ja edistää uusien sukuseurojen perustamista sekä suku- ja henkilöhistoriallista tutkimustyötä. SSK:n tavoitteena on saada kaikki suomalaiset sukuseurat keskenään järjestölliseen yhteistyöhön. SSK toimii yhteistyössä muiden vastaavien järjestöjen, kuten Suomen Sukututkimusseuran ja Karjalan Liiton kanssa. SSK on myös kouluttava järjestö, joka järjestää muun muassa yhdistystoiminnan toimihenkilökursseja, sukuseuratyön kehittämiskursseja ja sukuseurajulkaisujen työstämiskursseja.Sukuseurojen keskusliiton verkkosivut. Viitattu 2.7.2017. Liitto perustettiin keväällä 1979 nimellä Sukuyhteisöjen Tuki. Vuonna 1991 yhdistyksen nimi muutettiin Sukuseurojen Keskusliitoksi.Toiminta . Sukuseurojen keskusliitto. Viitattu 2.7.2017. Uusi nimi ilmensi paremmin 1990-luvun toimintatapojen muutosta ja keskusliiton lisääntyneitä palvelumahdollisuuksia. SSK:n toimiston tehtäviin kuuluu sukuseuratoiminnan ja sukututkimuksen tekeminen tunnetuksi sekä yhdistysten opastus ja neuvonta. Keskusliitto julkaisee Suomen kulttuurilehtien luetteloon kuuluvaa Sukuviesti-lehteä, jonka vastaava toimittaja on Eine Kuismin.Sukuviesti -lehden verkkosivut. Viitattu 2.7.2017. SSK tuottaa sukuseurojen ja harrastajien käyttöön kirjallista materiaalia, kuten alan oppi- ja käsikirjoja. SSK:n pääsihteeri on Eine Kuismin ja hallituksen puheenjohtajana toimii Irina Baehr-Alexandrowsky.Yhteystiedot . Sukuseurojen keskusliitto. Viitattu 2.7.2017. == Lähteet == Luokka:Sukututkimus Luokka:Suomalaiset kulttuurijärjestöt
Cecilia Malmström

Anna Cecilia Malmström (s. 15. toukokuuta 1968 Tukholma) on ruotsalainen poliitikko, joka on toiminut marraskuusta 2014 EU:n kauppapolitiikasta vastaava komissaarina. Aiemmin Malmström oli sisäasioista vastaavana komissaarina vuosina 2010–2014. Ennen nimitetystään EU-komissaariksi hän toimi Ruotsin eurooppaministerinä 6. lokakuuta 2006 lähtien, ja ennen ministerinvirkaansa hän oli vuodesta 1999 Euroopan parlamentin jäsen. Malmström kuuluu Liberaaleihin (Liberalerna). Puolue kuuluu Euroopan liberaalidemokraattien liiton ryhmään. Cecilia Malmström syntyi Tukholmassa, mutta kasvoi Göteborgissa ja Ranskassa. Hän puhuu sujuvasti ruotsia, englantia, espanjaa ja ranskaa sekä jonkin verran saksaa ja italiaa. Malmström asuu Brysselissä yhdessä miehensä ja kaksostyttöjensä kanssa. Malmström on koulutukseltaan politiikan tutkimuksen tohtori ja on opettanut sekä tehnyt tutkimusta Göteborgin yliopistossa. Ollessaan europarlamentin jäsen Malmström kuului ulkoasianvaliokuntaan. Hän oli myös sisämarkkina- ja kuluttajansuojavaliokunnan varajäsen. Europarlamenttiuransa aikana Malmström oli mukana nettikampanjassa, jonka päämääränä oli tehdä Brysselistä pysyvästi Euroopan parlamentin toimipaikka. Nykyisen käytännön mukaan Euroopan parlamentti kokoontuu tietyin väliajoin myös Strasbourgissa. Malmström kannattaa Ruotsin liittymistä Euroopan yhteisvaluutta euroon. Elokuussa 2007 hän ehdotti uutta kansanäänestystä euron käyttöönotosta Ruotsissa. Ensimmäinen äänestys oli vuonna 2003, jolloin euroa ei haluttu ottaa Ruotsissa käyttöön. Ruotsin hallitus nimitti 17. marraskuuta 2009 Malmströmin komissaariehdokkaaksi uuteen EU-komissioon. Hän toimi EU:n sisäasioista vastaavana komissaarina Barroson komissiossa vuosina 2010–2014. == Lähteet == == Aiheesta muualta == * Mamlströmin blogi * Malmströmin sivut Euroopan komission verkkosivuilla * Luokka:Ruotsin liberaalien poliitikot Luokka:Ruotsalaiset europarlamentaarikot Luokka:Ruotsin ministerit Luokka:Ruotsin kansanedustajat Luokka:Ruotsalaiset EU-komissaarit Luokka:Vuonna 1968 syntyneet Luokka:Elävät henkilöt
Sukuviesti

Sukuviesti on Sukuseurojen Keskusliitto SSK ry:n julkaisema, viisi kertaa vuodessa ilmestyvä sukuseurojen, sukututkimuksen, historian ja kulttuurin aikakauslehti, joka kuuluu Suomen kulttuurinlehtien luetteloon. Sukuviesti -lehden teema on "Sukumme eilen, tänään ja huomenna". Lehden toimitus on Espoossa ja vastaava toimittaja on Eine Kuismin. Sukuviestin aihepiirit jakautuvat kolmeen ryhmään: ;Oman suvun taustahistoria * tutkittua tietoa esipolviemme elinoloista, paikkakuntien, ammattien, tapojen ja sukujen historiasta * kuvauksia yksittäisten ihmisten elämänkohtaloista ;Sukujen yhteistoiminta ja uutiset * selostuksia sukujen toiminnasta * ilmoituskanava sukuseurojen jäsenille ja suvuilta toisille ;Tutkimusohjeita * sukututkimusselostuksia ja -tuloksia * tietoa nimien alkuperäselvityksistä * arkistojen ja asiakirjojen käyttöohjeita * käsialatulkintaa * kirjaesittelyjä ja -arviointeja ==Aiheesta muualla== * Sukuviesti-lehti Sukuseurojen Keskusliiton sivuilla Luokka:Suomalaiset harrastelehdet Luokka:Sukututkimus